Са коначном глумачком поставом филма "Спајдермен", снимање је договорено у новембру 2000. године у Њујорку и на Сонијевим сетовима. Филм је заказан за објаву следеће године, али је временом излазак филма померен за 3. мај 2002. године. Снимање је званично започело 8. јануара 2001. године у Калвер Ситију, Калифорнија. Након терористичких напада 11. септембра 2001. године, одређене сцене су поновно снимљене и зграде Светског трговинског центра су дигитално уклоњене из делова филма, фотографија и промотивних плаката. Сонијев Сет 29 коришћен је Питерову кућу, а Сет 27 коришћен је за борилачку сцену у којој Петер побеђује рвача Тестеру костију. Сет 27 је такође коришћен за сцену на Тајмс скверу у којој се Спајдермен и Зелени Гоблин боре по први пут, где је балкон саграђен. Сцена је такође захтевала снимање у Даунију, Калифорнија. Дана 6. марта 45-годишњи грађевински радник Тим Холкомбје убијен када се виљушкар, модификован као конструкцијска дизалица срушио на њега. Суд је новчано казнио Сони за 58.805 долара.